CELEX: 32012D1104
Language: lv
Date: 2012-11-21 00:00:00
Title: Eiropas Parlamenta un Padomes Lēmums Nr. 1104/2012/ES ( 2012. gada 21. novembris ), ar ko groza Padomes Lēmumu 2008/971/EK attiecībā uz tāda meža reproduktīvā materiāla iekļaušanu minētā lēmuma darbības jomā, kas pieskaitāms kategorijai “uzlabots” , un to iestāžu nosaukumu atjaunināšanu, kas atbildīgas par ražošanas apstiprināšanu un kontroli

28.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 328/1
            
         EIROPAS PARLAMENTA UN PADOMES LĒMUMS Nr. 1104/2012/ES
   (2012. gada 21. novembris),
   ar ko groza Padomes Lēmumu 2008/971/EK attiecībā uz tāda meža reproduktīvā materiāla iekļaušanu minētā lēmuma darbības jomā, kas pieskaitāms kategorijai “uzlabots”, un to iestāžu nosaukumu atjaunināšanu, kas atbildīgas par ražošanas apstiprināšanu un kontroli
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 2. punktu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar parasto likumdošanas procedūru (2),
   tā kā:
   
               (1)
            
            
               Padomes Lēmumā 2008/971/EK (2008. gada 16. decembris) par tāda meža reproduktīvā materiāla līdzvērtīgumu, kas ražots trešās valstīs (3), paredzēti nosacījumi, saskaņā ar kuriem Savienībā importējams “izcelsme zināma” un “atlasīts” kategorijas meža reproduktīvais materiāls, kas ražots minētā lēmuma I pielikumā uzskaitītajās trešās valstīs.
            
         
               (2)
            
            
               Valstu noteikumi par meža reproduktīvā materiāla sertifikāciju Kanādā, Horvātijā, Norvēģijā, Serbijā, Šveicē, Turcijā un Savienotajās Valstīs paredz, ka jāveic oficiāla lauka apskate sēklu savākšanas un apstrādes un stādāmā materiāla audzēšanas laikā.
            
         
               (3)
            
            
               Saskaņā ar minētajiem noteikumiem ieguves avota apstiprināšanas un reģistrēšanas sistēmām un reproduktīvā materiāla turpmākai ražošanai no minētā ieguves avota būtu jāatbilst ESAO shēmai par starptautiskajā tirdzniecībā esoša meža reproduktīvā materiāla sertifikāciju (ESAO meža sēklu un stādu shēma). Turklāt minētie noteikumi paredz, ka “izcelsme zināma”, “atlasīts” un “uzlabots” kategorijas sēklas un stādāmais materiāls ir oficiāli jāsertificē un sēklu iepakojums ir oficiāli jānoslēdz saskaņā ar ESAO meža sēklu un stādu shēmas prasībām.
            
         
               (4)
            
            
               Minēto noteikumu pārbaude attiecībā uz kategoriju “uzlabots” liecina, ka ieguves avota apstiprināšanas nosacījumi atbilst prasībām, kas noteiktas ar Padomes Direktīvu 1999/105/EK (1999. gada 22. decembris) par meža reproduktīvā materiāla tirdzniecību (4). Turklāt, izņemot nosacījumus attiecībā uz sēklu kvalitāti, sugas tīrību un stādāmā materiāla kvalitāti, šo trešo valstu noteikumi sniedz tādas pašas garantijas attiecībā uz nosacījumiem, kurus piemēro jaunās kategorijas “uzlabots” sēklām un stādāmajam materiālam, kā Direktīvā 1999/105/EK paredzētie noteikumi. Tātad noteikumi attiecībā uz meža reproduktīvā materiāla kategorijas “uzlabots” sertifikāciju Kanādā, Horvātijā, Norvēģijā, Serbijā, Šveicē, Turcijā un Savienotajās Valstīs būtu jāuzskata par līdzvērtīgiem Direktīvā 1999/105/EK paredzētajiem noteikumiem ar noteikumu, ka ir izpildīti Lēmuma 2008/971/EK II pielikumā izklāstītie nosacījumi attiecībā uz sēklām un stādāmo materiālu.
            
         
               (5)
            
            
               Attiecībā uz kategorijas “uzlabots” materiālu minētajiem nosacījumiem būtu jāietver prasība sniegt informāciju par to, vai ražojumi ir vai nav bijuši ģenētiski modificēti. Šāda informācija atvieglotu to prasību īstenošanu, kas izklāstītas Eiropas Parlamenta un Padomes Direktīvā 2001/18/EK (2001. gada 12. marts) par ģenētiski modificētu organismu apzinātu izplatīšanu vidē (5) vai, attiecīgā gadījumā, Eiropas Parlamenta un Padomes Regulā (EK) Nr. 1829/2003 (2003. gada 22. septembris) par ģenētiski modificētu pārtiku un barību (6) un Eiropas Parlamenta un Padomes Regulā (EK) Nr. 1830/2003 (2003. gada 22. septembris), kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību (7).
            
         
               (6)
            
            
               Turklāt ir mainījušies nosaukumi dažām Lēmuma 2008/971/EK I pielikumā uzskaitītajām iestādēm, kuras ir atbildīgas par apstiprināšanu un ražošanas kontroli.
            
         
               (7)
            
            
               Tādēļ attiecīgi būtu jāgroza Lēmums 2008/971/EK,
            
         IR PIEŅĒMUŠI ŠO LĒMUMU.
   1. pants
   Lēmumu 2008/971/EK groza šādi:
   
               1)
            
            
               lēmuma 1. panta pirmo daļu aizstāj ar šādu:
               “Šis lēmums paredz nosacījumus, ar kādiem Savienībā importē “izcelsme zināma”, “atlasīts” un “uzlabots” kategorijas meža reproduktīvo materiālu, kas ražots kādā no I pielikumā uzskaitītajām trešām valstīm.”;
            
         
               2)
            
            
               lēmuma 3. panta 2. punktu aizstāj ar šādu:
               “2.   Direktīvas 1999/105/EK I pielikumā uzskaitīto sugu “izcelsme zināma”, “atlasīts” un “uzlabots” kategorijas sēklas un stādāmo materiālu, kas ražots šā lēmuma I pielikumā minētajās trešās valstīs un ko oficiāli sertificējušas minētajā pielikumā uzskaitītās trešo valstu iestādes, uzskata par līdzvērtīgu sēklām un stādāmajam materiālam, kas atbilst Direktīvas 1999/105/EK prasībām, ar noteikumu, ka ir izpildīti šā lēmuma II pielikumā izklāstītie nosacījumi.”;
            
         
               3)
            
            
               lēmuma 4. panta pirmo daļu aizstāj ar šādu:
               “Ievedot Savienībā sēklas un stādāmo materiālu, piegādātājs, kas importē šo materiālu, iepriekš informē attiecīgās dalībvalsts oficiālo struktūru par šo importu. Oficiālā struktūra pirms materiāla laišanas tirgū izsniedz oriģināla apliecību, kas ir balstīta uz oficiālo ESAO proveniences sertifikātu.”;
            
         
               4)
            
            
               lēmuma I un II pielikumu groza saskaņā ar šā lēmuma pielikumu.
            
         2. pants
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2013. gada 1. janvāra.
   3. pants
   Šis lēmums ir adresēts dalībvalstīm.
   
      Strasbūrā, 2012. gada 21. novembrī
      
         
            Eiropas Parlamenta vārdā –
         
            priekšsēdētājs
         
         M. SCHULZ
      
      
         
            Padomes vārdā –
         
            priekšsēdētājs
         
         A. D. MAVROYIANNIS
      
   
   
      (1)  OV C 351, 15.11.2012., 91. lpp.
   
      (2)  Eiropas Parlamenta 2012. gada 23. oktobra nostāja (Oficiālajā Vēstnesī vēl nav publicēta) un Padomes 2012. gada 13. novembra lēmums.
   
      (3)  OV L 345, 23.12.2008., 83. lpp.
   
      (4)  OV L 11, 15.1.2000., 17. lpp.
   
      (5)  OV L 106, 17.4.2001., 1. lpp.
   
      (6)  OV L 268, 18.10.2003., 1. lpp.
   
      (7)  OV L 268, 18.10.2003., 24. lpp.
   
      PIELIKUMS
      Lēmuma 2008/971/EK I un II pielikumu groza šādi:
      
                  1)
               
               
                  lēmuma I pielikumu aizstāj ar šādu:
                  
                     “I PIELIKUMS
                     
                        Valstis un iestādes
                     
                     
                                 Valsts (1)
                                 
                              
                              
                                 Iestāde, kas atbild par apstiprināšanu un ražošanas kontroli
                              
                           
                                 CA
                              
                              
                                 
                                             
                                                National Forest Genetic Resources Centre/Centre national des ressources génétiques forestières
                                             
                                          
                                       
                                             
                                                Natural Resources Canada/Ressources naturelles Canada
                                             
                                          
                                       
                                             
                                                Canadian Forest Service-Atlantic/Service canadien des forêts -Atlantique
                                             
                                          
                                       
                                             
                                                P.O. Box 4000,
                                          
                                       
                                             
                                                FREDERICTON, NB E3B 5P7
                                             
                                          
                                       
                           
                                 CH
                              
                              
                                 
                                             
                                                Federal Office for the Environment (FOEN)
                                             
                                          
                                       
                                             
                                                Department of the Environment, Transport, Energy and Communications (UVEK)
                                             
                                          
                                       
                                             
                                                Forest Division
                                             
                                          
                                       
                                             
                                                Federal Plant Protection Service
                                             
                                          
                                       
                                             
                                                Zürcherstraße 111
                                             
                                          
                                       
                                             
                                                CH-8903 BIRMENSDORF
                                             
                                          
                                       
                           
                                 HR
                              
                              
                                 
                                             
                                                Croatian Forest Research Institute – CFI
                                             
                                          
                                       
                                             
                                                Division of Genetics, Forest Tree Breeding and Seed Science
                                             
                                          
                                       
                                             
                                                Cvjetno naselje 41
                                             
                                          
                                       
                                             
                                                10450 Jastrebarsko
                                             
                                          
                                       
                           
                                 NO
                              
                              
                                 
                                             
                                                Norwegian Forest Research Institute
                                             
                                          
                                       
                                             
                                                Høgskoleveien 12
                                             
                                          
                                       
                                             
                                                N-1432 AAS
                                             
                                          
                                       
                                             
                                                Norwegian Forest Seed Station
                                             
                                          
                                       
                                             
                                                P.O. Box 118
                                             
                                          
                                       
                                             
                                                N-2301 HAMAR
                                             
                                          
                                       
                           
                                 RS
                              
                              
                                 
                                             
                                                Group for Forest Reproductive Material and Genetic Resources Directorate for Forest
                                             
                                          
                                       
                                             
                                                Ministry of Agriculture, Forestry and Water Management
                                             
                                          
                                       
                                             
                                                Ministry of AFW - Directorate for Forest
                                             
                                          
                                       
                                             
                                                Omladinskih brigada 1
                                             
                                          
                                       
                                             
                                                Novi Beograd
                                             
                                          
                                       
                           
                                 TR
                              
                              
                                 
                                             
                                                Ministry of Environment and Forestry
                                             
                                          
                                       
                                             
                                                General Directorate of Forestation and Erosion Control
                                             
                                          
                                       
                                             
                                                Bestepe 06560
                                             
                                          
                                       
                                             
                                                Ankara
                                             
                                          
                                       
                           
                                 US
                              
                              
                                 
                                             
                                                USA United States Department of Agriculture, Forest Service
                                             
                                          
                                       
                                             
                                                Cooperative Forestry
                                             
                                          
                                       
                                             
                                                National Seed Laboratory
                                             
                                          
                                       
                                             
                                                5675 Riggins Mill Road
                                             
                                          
                                       
                                             
                                                Dry Branch, Georgia 31020
                                             
                                          
                                       OFICIĀLĀS VALSTS SERTIFICĒŠANAS IESTĀDES
                                 (pilnvarotas izdot ESAO sertifikātus saskaņā ar sadarbības nolīgumu ar SVZD Mežu dienestu (USDA Forest Service))
                                 
                                             
                                                Washington State Crop Improvement Association, Inc.
                                             
                                          
                                       
                                             
                                                1610 NE Eastgate Blvd, Suite 610
                                             
                                          
                                       
                                             
                                                Pullman, Washington 99163
                                             
                                          
                                       
                           
               
            
                  2)
               
               
                  lēmuma II pielikumam pievieno šādu iedaļu:
                  “C.   Papildu nosacījumi attiecībā uz trešās valstīs ražotām “uzlabots” kategorijas sēklām un stādāmo materiālu
                  Attiecībā uz “uzlabots” kategorijas sēklām vai stādāmo materiālu uz ESAO etiķetes un piegādātāja etiķetes vai dokumenta sniedz informāciju par to, vai ieguves avota ražošanā ir izmantota ģenētiskā modificēšana.”
               
            
         (1)  CA – Kanāda, CH – Šveice, HR – Horvātija, NO – Norvēģija, RS – Serbija, TR – Turcija, US – Savienotās Valstis.”